Saatja kuupäev	01.02.2024	
Kellelt	Eesti Judoliit	
Kellele	Martin Herem	

Pealkiri	

Eesti Kaitsevägi Euroopa judo meistrivõistlustel Tallinnas 2024	

Lugupeetud Kaitseväe juhataja kindral Martin Herem,

Kirjutan teile, et taotleda abi vabatahtlike värbamisel Tallinnas toimuva Euroopa judo juunioride meistriviõistluste jaoks, mis toimub
5-8.09-2024 Unibet Arenal. Tegu on judo tiitlivõistlusega, kus osaleb üle 400 sportlase 43-st riigist.

EM-il osaleb Eesti juunioride koondise esinumbrid Jakob Vares ja Kabriel Kirna, kes on siirdumas võistlusjärgselt ajateenistusse.

Otsime vabatahtlikke, kes aitaksid meil mitmesuguseid ülesandeid täita eelkõige rahvakontroll ning kes aitaksid atmosfääri luua, kui Eesti esindajad tatamil võistlustules maadlevad.

Planeerime võistluste ajaks erinevaid "töötubasid", kus on võimalik ka Eesti Kaitseväel enda töötuba välja panna. Miks mitte ka sõjaväetehnikat eksponeerida Unibet Arena ees. Lahendusi on mitmeid ja tuleb vaid õiged leida ja läbi rääkida.

Usume, et see üritus on suurepärane võimalus näidata Eesti Kaitseväe pühendumist spordile ja oleme kindlad, et see saab olema edukas. Usume ka, et vabatahtlikuna üritusel osalemine oleks väärtuslik kogemus kõigile, kes on huvitatud judost või spordiürituste korraldamisest laiemalt.

Oleksime tänulikud, kui kaaluksite vabatahtlike värbamist Eesti Kaitseväes meie üritusele ja aitaksite kaasa meeldejääva tiitlivõistluse korraldamisele.

Eesti Judoliidul oleks suur au Teid võõrustada kui on aega ja huvi tulla võistlustele ning jään ootama vastust võimalikule koostööle.

--
Parimate soovidega/Best wishes,

Juhan Mettis

Eesti Judoliit/Estonian Judo Association